CELEX: 32017D1089
Language: hu
Date: 2017-06-16 00:00:00
Title: A Bizottság (EU) 2017/1089 végrehajtási határozata (2017. június 16.) a 2006/766/EK határozat II. mellékletének – a Macedónia Volt Jugoszláv Köztársaságnak, Grúziának és a Kiribati Köztársaságnak az emberi fogyasztásra szánt egyes halászati termékek behozatalára jogosult harmadik országok és területek jegyzékébe való felvétele tekintetében történő – módosításáról (az értesítés a C(2017) 4049. számú dokumentummal történt) (EGT-vonatkozású szöveg. )

20.6.2017   
               
               
                  HU
               
               
                  Az Európai Unió Hivatalos Lapja
               
               
                  L 156/34
               
            A BIZOTTSÁG (EU) 2017/1089 VÉGREHAJTÁSI HATÁROZATA
      (2017. június 16.)
      a 2006/766/EK határozat II. mellékletének – a Macedónia Volt Jugoszláv Köztársaságnak, Grúziának és a Kiribati Köztársaságnak az emberi fogyasztásra szánt egyes halászati termékek behozatalára jogosult harmadik országok és területek jegyzékébe való felvétele tekintetében történő – módosításáról
      
         
            (az értesítés a C(2017) 4049. számú dokumentummal történt)
         
      
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendeletre (1) és különösen annak 11. cikke (1) bekezdésére,
      mivel:
      
                  (1)
               
               
                  A 854/2004/EK rendelet különleges szabályokat állapít meg az állati eredetű termékek hatósági ellenőrzésének megszervezésére. A rendelet előírja, hogy állati eredetű termékek csak olyan harmadik országból vagy harmadik ország részét képező olyan területről hozhatók be, mely szerepel a rendeletnek megfelelően összeállított jegyzéken.
               
            
                  (2)
               
               
                  A 854/2004/EK rendelet előírja továbbá, hogy ezeknek a jegyzékeknek az összeállításakor és a frissítésekor figyelembe kell venni a harmadik országokban az uniós takarmány- és élelmiszerjognak, valamint az állategészségügyi szabályoknak való megfelelés, illetve az azokkal való egyenértékűség vizsgálata céljából végzett uniós ellenőrzéseket és a harmadik országokbeli illetékes hatóságok által a megfelelésre, illetve az egyenértékűségre vonatkozóan nyújtott biztosítékokat, melyekről a 882/2004/EK európai parlamenti és tanácsi rendelet (2) rendelkezik.
               
            
                  (3)
               
               
                  A 2006/766/EK bizottsági határozat (3) felsorolja azokat a harmadik országokat, melyek megfelelnek a 854/2004/EK rendeletben említett kritériumoknak, és ennélfogva garantálni tudják, hogy a szóban forgó termékek eleget tesznek a fogyasztók egészségének védelme érdekében az uniós jogszabályokban megállapított egészségügyi feltételeknek, és ennek megfelelően exportálhatók az Unióba. Az említett határozat II. melléklete jegyzékbe foglalja azokat a harmadik országokat és területeket, amelyekből behozhatók emberi fogyasztásra szánt halászati termékek az Unióba. A jegyzék azokat a korlátozásokat is feltünteti, melyek érvényben vannak e termékek egyes harmadik országokból érkező behozatalára vonatkozón.
               
            
                  (4)
               
               
                  Macedónia Volt Jugoszláv Köztársaság és Grúzia illetékes hatóságai arra irányuló kérelmet nyújtottak be a Bizottsághoz, hogy halászati termékeket hozhassanak be az Unióba. Az Unió ellenőrzéseket végzett Macedónia Volt Jugoszláv Köztársaságban és Grúziában, melyek során megállapítást nyert, hogy az illetékes hatóságok megfelelő garanciákat biztosítanak a 882/2004/EK rendelet 48. cikkének (3) bekezdésében foglaltakkal összhangban. A rendelkezésre álló információk és garanciák alapján a halászati termékek vonatkozásában Macedónia Volt Jugoszláv Köztársaságot és Grúziát fel lehet venni a 2006/766/EK határozat II. mellékletében szereplő jegyzékbe.
               
            
                  (5)
               
               
                  A Kiribati Köztársaság illetékes hatóságai arra irányuló kérelmet nyújtottak be a Bizottsághoz, hogy halászati termékeket hozhassanak be az Unióba. A Kiribati Köztársaság illetékes hatóságai olyan írásos garanciákat adtak, amelyek a 882/2004/EK rendelet 48. cikkének (3) bekezdésében foglaltakkal összhangban megfelelőnek minősülnek. A rendelkezésre álló információk és az említett garanciák alapján a halászati termékek vonatkozásában a Kiribati Köztársaságot fel lehet venni a 2006/766/EK határozat II. mellékletében szereplő jegyzékbe.
               
            
                  (6)
               
               
                  A 2006/766/EK határozatot ezért ennek megfelelően módosítani kell.
               
            
                  (7)
               
               
                  Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A HATÁROZATOT:
      1. cikk
      A 2006/766/EK határozat II. mellékletébe a következő bejegyzéseket kell beilleszteni:
      
                  (1)
               
               
                  a Grenadára és a Ghánára vonatkozó bejegyzések közé:
                  
                              „GE
                           
                           
                              Grúzia”
                           
                           
                               
                           
                        
            
                  (2)
               
               
                  a Kenyára és a Dél-Koreára vonatkozó bejegyzések közé:
                  
                              „KI
                           
                           
                              Kiribati Köztársaság”
                           
                           
                               
                           
                        
            
                  (3)
               
               
                  a Madagaszkárra és a Mianmarra vonatkozó bejegyzések közé:
                  
                              „MK
                           
                           
                              Macedónia Volt Jugoszláv Köztársaság (*1)
                              
                           
                           
                               
                           
                        
            2. cikk
      Ennek a határozatnak a tagállamok a címzettjei.
      
         Kelt Brüsszelben, 2017. június 16-án.
         
            
               a Bizottság részéről
            
            Vytenis ANDRIUKAITIS
            
               a Bizottság tagja
            
         
      
      
         (1)  HL L 139., 2004.4.30., 206. o.
      
      
         (2)  Az Európai Parlament és a Tanács 882/2004/EK rendelete (2004. április 29.) a takarmány- és élelmiszerjog, valamint az állategészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről (HL L 165., 2004.4.30., 1. o.).
      
         (3)  A Bizottság 2006/766/EK határozata (2006. november 6.) a kéthéjú kagylók, tüskésbőrűek, zsákállatok, tengeri haslábúak és halászati termékek behozatala tekintetében engedélyezett harmadik országok és területek jegyzékének létrehozásáról (HL L 320., 2006.11.18., 53. o.).
      
         (*1)  Macedónia Volt Jugoszláv Köztársaság: az erre az országra vonatkozó végleges nómenklatúrát az ENSZ szintjén jelenleg folyó tárgyalásokat követően fogadják el.”